Erongo is een van die 14 streke van Namibië. Die streek se naam is van die Erongoberge afgelei. Erongo se hoofstad is Swakopmund en die grootste stad is Walvisbaai. In die suide grens Erongo aan Hardap, in die ooste aan Khomas, in die noordooste aan Otjozondjoepa, in die noorde aan Kunene en in die weste grens dit aan die Atlantiese Oseaan. Die goewerneur van Erongo is Neville Andre. Wes van Erongo begin die Atlantiese Oseaan. Dit grens aan die volgende streke: Kunene - noord Otjozondjupa - noordoos Khomas - suidoos Hardap - suid Verskeie mynbedrywighede vind plaas in hierdie streek op plekke soos Navachab en op kleiner skaal by plekke rondom Uis en die woestyn. Karibib het ook 'n marmerbedryf. Walvisbaai, wat ten volle in die Erongo-streek in Maart 1994 opgeneem is, is Namibië se grootste visbedryf. Walvisbaai spog ook met die enigste diepseehawe en is die tweede grootste dorp in die land. Swakopmund en Langstrand is gewilde strandoorde; Arandis ondersteun die mynbedryf en Swakopmund spog met vervaardiging. Hierdie streek, met sy skakel na die kus van Namibië, is goed ontwikkel.